
Genta Reina, Senher Capolier, Majoralas, Majoraus, Chars amics 
Felibres, 


Si vos dise que li a vint-e-un ans de quo, quante ai regaubut ma 
pervencha de felibre-manteneire de las mans de mon pairin, lo sendic de 
Guiena-Perigord Marceu Vieilleville, ne pensava jamais de la vita de 
me trobar un jorn aqui, davant vos per far un laus de majorau e ben 
segur de portar queu titre. Fau dire que mon engatjament s’es fach d’en 
prumier emb Los Leberons de la Dobla de Nuouvic onte las tradicions 
perigordas eran ben aparadas. Quela eicola felibrenca m’a ‘menat per 
mon prumier cop a la Santo-Estello de 1988 a Vic en Carladés onte ai 
vist lo Majorau Monestier. Me remembre tanben la serenada de 
presentacion que menava nostre Majorau de mans de mestre a Nuouvic 
per la felibrejada de 1992. Un Ome que m’avia eibeluiat per son saber 
que fasia partajar a tots. Veiqui de quau biais ai rencontrat quela brava 
cijala que se nomma Cigalo de la Liberta e que porte uei sus mon 
parpalh. Vau un cop de mai dire tota mon avenen¢a e mon amistat au 
Majorau Jan-Glaudi Ducourtieux que m’a ofert quela polida suvinha 
dor. 


Si lo Consistori m’a elegit a la darniera Santo-Estello de Sent- 
Iriés en Lemosin, zo deve ben segur a tots los majoraus qu’an pogut 
veire en 10 e en mon accion, lo devenir d’un Felibrige dau segle vint-e- 
un. E ben segur, tene a mercejar mos tres pairins que d’en prumier an 
ben vougut creire dins quela jounessa : lo Reire-Capolier Peire Fabre, lo 
Majorau Micheu Samouillan e lo Majorau Micheu Tintou decan 
d’eleccion de nostra assemblada. 


La Cigalo de la Liberta creada en 1881, fuguet la dau joune 
poeta de Castelnaudari August Fourés que devia defuntar trop leu a 
solament quaranta tres ans. Son successor e amic Antonin Perbosc 
regent-archivista-poeta e un dos pensaires de |’eicritura normalizada, 
demorara cinquanta dos ans dins nostre Consistori. A sa seguida, Juli 
Cubaynes contunhet de far viure quela cijala en pais d’Olt. Finalament 
en 1976, per la Santo-Estello de Perigtis, la Cigalo de la Liberta se 


pauset en Perigord negre sus lo pitre de Jan Monestier. Quela ‘qui, dau 
dire de sos amics, li anava coma la peira a |’aneu. La Libertat : Libertat 
dau poeta, Libertat dau pensaire, Libertat de viure son pais, sa lenga e 
sas tradicions. L’ umanista-epicurian podia éstre claufit. A sa disparicion 
en 1992, lo Perigord e son Bornat fugueren ben orfaneus maugrat qu’en 
Ome avisat, avid pensat a botar en placa sa succession per la presidencga 
dau Bornat emb lo Majorau Barrier e per la direccion de la revuda dau 
meima nom emb lo joune Micheu Puyrigaud. 


Per ‘mor de gardar quela genta cijala dins nostre terraire, daus 
majoraus an presentat lo sol Mestre en Gai Saber perigord de l’epdca 
Peire Borie-Duclaud que, per sa sapienga e sa fina coneissenga de la 
lenga ne’n fasian un bon candidat. Fuguet tanben un amic dau Majorau 
Monestier. Quante I’ai vist per lo prumier cop, quo fuguet lo jorn de 
l’assemblada de nostre mantenenga un pauc avant son eleccion coma 
majorau a la Santo-Estello dau Lavandou. Per la seguida, ai ‘gut la 
changa de lo veire chasqua setmana 0 pauc se’n manca, dau temps que 
trabalhava a Moessidan rasis sa maison. Entau ai pogut coneitre l’Ome, 
sa vita, son biais de pensar dins una relacion de granda amistat que fasia 
lo liam entre doas generacions. Beleu que trobava en eu un pauc la 
memoria de mon defunt grand-pair qu’era de la meima classa, dau 
meima ranvers e qu’avian una faigon de pensar similaria, coma |’ apele 
“modele Treisitema Republica’, educacion dins lo respect daus Omes e 
de las institucions. 


Un perigord ben racinat 


Peire Borie-Duclaud venia d’una vielha familha perigorda dau 
ranvers de Ligts, Sent-Front d’Alemps e Sorges en Dordonha. Avia 
d’alhors en sa possession lo diploma de Mestre Barbier-Chirurgien de 
son reire de Ligts tanben un Peire Borie-Duclaud datat de 1740. Sa 
passion per l’istoria l’aviad menat a far de las recherchas genealogicas 
qu’ai ‘gut lo plaser de legir dins un manescrich de seissanta-setze 
paginas dedicat a la memoria de sos davanciers e ofert a las novelas 
generacions de sa familha. Entau, podem aprener que sa granda-mair 
nascuda a Sorges au mitan dau segle dietz-e-nou s’apelava de son nom 


de jouna-filha Daniel. Maugrat que los Daniel a Sorges fugueren mai 
nombros que las trufas coma zo disia lo Majorau Barrier, pensi que 
Peire Borie-Duclaud avid ‘na parentat emb Jan Daniel artiste-pintre, 
jos-cabiscol dau Bornat e subretot lautor dau diccionari francés- 
perigordin e d’una gramatica perigorda. 


Peire Gaston Borie-Duclaud era nascut a Perigts au 24 de la rua 
Icarie, lo 14 de novembre 1920 un diumenc. Se plasia a tornar dire los 
perpaus de son tonton que “queu jorn lo vent bufava, los regons rivaven 
e auvian credar los goiats a la Font Pinquada, en lai, ad una partida de 
peteirola”. Evocacion dau rugbi, esport qu’afeccionava beucop, mas que 
n’a jamais praticat. L’autoritat pairenala ne vouguet pas lo veire se far 
eipautir e machucar. 


Son pair era artisan-ebenista e sa mair costuriera. De son 
enfan¢a ne’n gardava tot plen de bons sovenirs onte eipingava emb los 
autres drolles dins las charrieras de Perigtis o ben tot jugava a la 
baudufa. Fuguet un temps urds de patz avant la guerra. Anet a l’eicola 
de Sent-Martin uei Andriu Boissiere e passet son certificat d’eituda en 
1932, annada que faguet tanben sa prumiera comunion a l’egleisa dau 
quartier. A quela epoca fuguet membre de l’armonia /’Avenir onte 
jugava dau cornet a piston. Activitat de musicaire que tornara far un 
temps a sa retirada a Moessidan. Los dijuous, fasia soventas fetz dau 
trabalh au ‘talier de son pair per colar tenon e mortaisa 0 per ponsar de 
las moladuras. Avia fach dins son entier de las chadieras e au moment 
de sas vacangas a Ligtis un potz escultat au coteu, un beu trabalh de 
manuau que ne sera jamais. Apres, entret a la “prof” que venia de drubir 
sas portas dins lo vielh seminari rua Victor Hugo, uei lo liceu Albert 
Claveille (nom d’un ministre perigord que fuguet tanben bornatier). En 
1938, avid ‘gut coma professor d’istoria lo joune Peire Goubert que 
devendra professor en Sorbona, especialiste francés dau segle dietz- 
setesme. Sa personalitat e son ensenhament fugueren de segur au 
comen¢ament de sa passion per quela matiera, d’en prumier istoria de 
sa familha puei de l’istoria en generau emb una preferenga per lo temps 
dau Prumier Empire maugrat son anti-militarisme. 


Dempuei quela epoca, avid auvit la lenga e subretot quand anava 
veire sa familha per las vacangas a Ligtis onte “sos professors emb de 
las suchas” — coma se plasia de dire — n’eran jamais anats a l’eicOdla de 
la Republica. Gardet tota sa vita queu biais de dire vertadier emb d’un 
vocabulari riche. Lo francés n’avia pas enquera polluat queu parladis 
populari e rurau. 


Me contava que chasque ser de la setmana, daus obriers se 
tornaren trobar au café de sa tanta, la sor de sa mair, rasis chas eu onte 
la lenga empleiada era totjorn lo perigordin. Passats quauques 
comentaris sus l’actualitat, tot queu monde ne podian pas resistar de 
contar lur vita dins las trenchadas emb totas las orrors de la Der des 
Ders. Los sovenirs de quela bocharia fugueren tanben eivocats dins lo 
mitan familhau per son pair Renat Borie-Duclaud fach preisonier au 
combat a la debuta dau mes de marg 1915 onte avia ‘trapat una bala 
dins sa casqueta — casqueta que son filh gardava pietosament -. 
Demorara jurqu’a l’armistiga a Celle-Schloss dins la provincia de 
Bassa-Saxa, rasis Hanovre en Alemanha, coma ebenista dins lo chasteu 
de Vendrech. Totas quelas istorias per eu mainatjon, lo marcarén a 
jamais. 


Mas veiqui las oras sornas de la guerra que tornan. Lo temps de 
V’enfanga es ‘chabat. Per lo pus grand daus asards, avia auvit a la radio 
chas eu, la sonada dau Generau De Gaulle lo 18 de junh 1940. Maugrat 
los evenaments, vai laissar los seus per anar a Lemotges contunhar sas 
eitudas per devenir regent. En abriu 1941, lo Diable mai |’ Aversier se 
‘traperen sus sa familha emb la dispareguda de sa granda-mair lo 29 e 
de sa mair lo 30. Dins quela situacion malaisada, son pair se troba emb 
son pitit frair Claudi de set ans, Peire Borie-Duclaud es envoiat aus 
Chantiers de la jounessa a la debuta dau mes de julhet 1941. Coma disia 
emb beucop d’umor, activitat de leser e de grand er a Sauveterra de 
Cominges rasis Sent-Gaudens jurqu’a la prima de 1942. Trabalhava 
coma charbonier, garcon de cafe e chefe de cantina. A quela epoca de sa 
vita, prenguet conscien¢a que son parlar perigOrd podia lo servir. Manca 
lo parlar locau gascon, exotic a sas aurelhas, comprenguet aisadament 
lo lengadocian maugrat lo vocabulari un pauc different. Avia totjorn un 


eisemple per illustrar son perpaus. Entau, quante un camarada avia dit 
ad un autre d’un biais mocandier “As crompat una peira !”, nostre 
perigord sabia ben que l’ersatz de savoneta era de meichanta qualitat. 
Per tornar a la vita civila es nommat coma regent-estagiaire a l’eicola 
Sent-Jorgi de Perigts. 


Au mes d’aout 1943, partiguet per lo STO en Alemanha dins lo 
Wiirttemberg rasis lo lac de Constanga onte a trabalhat a l’usina 
Zeppelin de Friedrischshafen. Passada una morina de tifoide qu'a tuat 
nombre de personas, a coneigut un bombardament de nuech de son 
camp per l’aviacion americana. Puei, fuguet botat dins una autra usina a 
tornar daus virabroquins per los avions dau Reich. Lo vesinatge de 
trabalhadors e de preisoniers alemands li balhet la coneissenga e la 
pratica de quela lenga. L’ocupacion dominicala se fasia en donant daus 
cors d’englés o ben tot per quauquas permenadas dins la campanha emb 
un camarada avocat que contunhava sa pratica de retorica sus tots los 
subjects possibles. Anava meima a la messa de temps en temps per se 
divertir l’esperit maugrat que fuguet incresent coma zo disia. Entau 
fasia figura coma regent d’intellectuau a costat daus obriers francés, 
remarca donada per la correspondenga eichanhada emb son pair onte 
precisa que tots s’entrajuderen per mielhs viure. Coma eu, n’i avia lo 
nebot d'Enri Delage, l’autor dau libre Jan Picatau de Sent-Barrancou 
que li donara un eisemplari de son Obra emb queu pitit mot : “Qu’ei 
avéque grand plasei qu’i offret queii libret a moun collégue et ami 
Borie-Duclaud en souvent dés soins baillas a moun nebout Jeannot 
quand is éran tous dous en Allemagno”. 


Tornat en Perigord, se maridet lo 31 de julhet 1946 emb Peireta 
Chabard a Ligts d’onte nasquet una filha Elisabet en 1949. De 1945 a 
1951 es regent a Sent-Antoni de Cumond e secretari de meraria, de 
1951 a 1960 ensenha a Senta-Eulalia d’Ans e assegura la foncion 
d'adjunt au mera. De 1960 a 1967 era charjat d’eicola a Sent-Front de 
Pradon, comuna onte restara jurqu’a sa dispareguda en 2011. En partent 
de 1967, deven director de l’eicdla primara de Moessidan emb dotze 
classas. Es aqui que ‘chabara sa vita professionala en 1977. 


L’ome au servici de la lenga e de la cultura 


Avant de s’engatjar dins la defensa de la lenga nostra, Peire 
Borie-Duclaud a ‘gut un grand interés per l’istoria e la genealogia coma 
vos z’ai dit tot-aura. Fuguet membre de la Societat Istorica e 
Archeologica dau Perigord de 1950 a 2000 e aderent actiu daus Amics 
dau museu de las tradicions popularas Voulgre de Moessidan onte a 
botat las eitiquetas en lenga d’oc sus las padelas e autres topinons. 


Si ne sabi pas quante lo joune Peire Borie-Duclaud se trapa a 
rimar, una visita a Albert Pestour lo 3 de marg 1941, nos indica que 
deija a un pauc de pratica a queu moment ‘qui e tanben una vertadiera 
admiracion per queu famos poeta. Vai lo veire emb quauques eicrits que 
degueren estre prometés. De vrai, Pestour li balhet un eisemplari de son 
libre Chante-Merle onte podem legir coma dedicaga : “A mon jeune et 
brillant confrére Pierre Borie-Duclaud, pour que les fées de Chante- 
Merle le fassent entrer dans leur cercle magique”. Coma me disia emb 
amusament “Joune beleu, mas lusent !” 


Peire Borie-Duclaud fuguet flocat coma eicrivan e poeta aus 
Grands Judcs Floraus daus vins de Brageirac en 1958 per un prumier 
prémi ex-aequo, concors presidat per lo Majorau Fournier. Participet a 
quauques concors literari dau Bornat dau Perigord onte trobam son 
nom dins los palmarés : 

- en 1963 emb ‘na mencion en poesia, 
- en 1966 un prumier prémi de poesia e un segond de prosa, 
- en 1982, lo prémi de poesia. 


Mas quo fuguet l’annada 1984, la pus marcanta en recompensa. 
Obtenguet Il’Eglantine d’or, valent a dire lo prumier prémi dau concors 
literari daus Juocs Floraus de la vila de Perigtis, mas subretot lo 
prestigids Prémi Jaufre Rudel meinat per lo Majorau Monestier e lo 
comte de Lur-Saluces. Queu ‘qui li vauguet I’edicion de son recuelh de 
poemas Boria de peira, claud de jarrics (Edicions PLB dau Buga) en 
1985. 


De 1958 — data de son entrada au Bornat dau Perigord — a 2011, 
lo Majorau Borie-Duclaud donara per la revuda Lo Bornat pas mens de 
quatre-vint-dietz-e-uech contribucions signadas dont  seissanta-cinc 
poemas daus uns cops illustrats per quauques dessenhs de sa pluma. 


En janvier 1965, es elegit manteneire dau Bornat. Es membre de 
la comission pedagocica en 1968, puei fai son entrada au bureu en 1979 
per ne’n devenir jos-cabiscol de 1994 a 1999 onte assegurara la 
responsabilitat de la comission “lenga”. A queu moment, s’occupava 
dins un pitit comitat de la revuda Lo Bornat e fuguet soventas fetz per 
las felibrejadas, lo bornatier que fasia l’Oda a la reina dau jorn o ben tot 
V’omatge d’un de nostres davanciers. Sabia far tanben lo contaire a la fin 
de las tauladas bornatieras dins un repertori classic emb de las obras dau 
Majorau Robert Benoit qu’avia coneigut dins sa jounessa. 
Se retira dau conselh d’administracion en 2002 per rasons de santat. 
D’alhors, de son maucor, ne’n fara un poema ! 


Son engatjament au Felibrige es mai tardier. Deven felibre- 

mantenaire nonmas en 1979. Fau dire qu’en Perigord, lo Bornat fuguet 
e demora per lo monde lo Felibrige. Eidéia que ven de la reforma daus 
estatuts dau Felibrige en 1905 onte lo Capolier “de Vaccion” Peire 
Devoluy suprima las mantenengas au profich de las eicolas. Coma n’i 
avid qu’una eicola en Perigord, lo Bornat es devengut tanben lo 
Felibrige locau. 
Peire Borie-Duclaud es elegit Mestre en Gai Saber en 1987 e Majorau, 
titulari de la Cigalo de la Liberta en 1993 a la Santo-Estello dau 
Lavandou onte avia coma mairina la Majorala Odila Rio e coma pairins 
los Majoraus Peire Barrier e Micheu Tintou. Podem aremercar qu’avia 
eicrit sa letra de presentacion au majoralat en vers. Fuguet assessor de la 
Mantenenga Guiena-Perigord de 1995 a 2002. 


Aura, me sembla interessant de parlar, sens ne’n far una 
vertadiera eituda literaria, de la poesia de Peire Borie-Duclaud per 
‘trapar un pauc mielh l’arma dau poeta e de l’Ome que fuguet. 


Per sos eicrits, lo poeta a botat sus lo papier sas pensadas las mai 
intimas e desabilha son arma davant sos lectors. Legissem la poesia per 
trobar daus vers miraudiés, dau raibe, valent a dire un monde de docor e 
de lutz. Entau, podem parlar de doas formas de poesia : luna nautament 
intelectuala que jauvis d’una granda renommada mas malaisada a 
comprener per los non-iniciats (una poesia metafisica) e d’una autra mai 
populara, un rebat de la vita de las gents emb d’una simplicitat aparenta. 
L’Obra de Peire Borie-Duclaud pot se classar dins quela segonda 
categoria onte nos permena tras sos poemas a formas classicas dins son 
Perigord. 


Per los qu’an conegut nostre poeta, Pavetz vist coma un Ome 
tranquille e serenau. Mas la lectura de nombros de sos textes pot nos 
eitonar per l’usatge frequent dau vocabulari dau bruch, de la lucha o de 
la guerra (chavana, charmenada...). Pasmens dins quilhs poemas, 
trobem daus mots en opausicion semantica vertadiera coma de patz, de 
bonur o de lutz. Per ‘ribar a la fin, sus una conclusion positiva onte 
Vesper a prengut lo dessur. Coma I’ai dit tot-aura, sa jounessa fuguet 
nurida “bondosament per las istorias daus “poilus’. Per eu, las orrors de 
la guerra e de la mort son devengudas costumieras e, d’una faicon 
insconcienta, quilhs sovenirs se son conhats sus lo papier. Beleu que 
son anti-militarisme ven de quela trista realitat : “Vencor ! Vaincut !... 
Loeira de guerra” (Lo fuga de Klaus). Mas la guerra contunha totjorn e 
d’en pertot, e l’umanista que fuguet nos eicrit sas quauquas linhas emb 
beucop d’eime e de justessa : 

Cresetz !!... Siran sempre tan orras 

Las annadas ?... Un jorn beleu 

Coma sensilha, trida, greu 

Chantaren la patz !... Qui sab quoras ? 

(Un jorn beleu... chantaren la patz) 


Lesper es aqui, dins la tranquillitat dau printemps neissent, dins 
un bois imaginari e plasent. L’aserau, lo chaupre, nosilhera, jarric son 
ben ‘qui per lo plaser de veire se pausar quauques auseus : faragolha, 
sensilha e rei-beneit. La vertadiera patz ne pot se far que dins un quadre 


naturau, champestre o dins una vielha boria onte lo poeta nos penh daus 
tableus de son monde conegut, raibat e soventas fetz disparegut. 
Extrat dau poema Bonur... tot siau : 


Un liet de nogier cussonat ; 
Una chadiera deipalhada... 
Sus l’eitanier eipeconat 

Un topinou plen de calhada... 


Sietat sur un banchon de boéi, 
Joantin emd ‘na coa de padela, 
Engruna l’aur dau bigéroei, 

Rau !... Qu’au palisson s’amodela. 


Pita Sent-Joan apres Nadau ! 
L’esper lusit coma riclana. 

Lo jorn ganha son ped de jau ! 
Es plan chabada la marana.!... 


Nostre poeta ne fuguet pas embarrat dins lo passat mas drubert 
sus lo monde e sus son temps. A rimat sus l’actualitat coma per la 
victoria de la Franca au fotbole en 1998 Avem ganhat o sus lo clonatge 
daus motons, sens obludar nostre ancestre comun L’homo sapiens 
sapiens de Cro-Manhon. 


Peire Borie-Duclaud a ‘gut lo bonur e lo plaser de trevar un 
monde paisan onte la lenga unica era enquera lo patoes o lo perigordin 
coma se disia a l’epdca o lenga d’6c. D’alhors n’aimava pas tant que 
quo l’expression de “lenga occitana” que, per eu, ne s’aisina pas en un 
parlar locau. E per amor de gardar tot queu biais de dire, a contunhat en 
memoria de sos professors, d’emplegar queu beu vocabulari per dire sas 
pensadas. Avia tanben gardat lo sovenir d’expressions especificas uei 
oblidadas. Ne’n veiqui una, dau temps que fuguet monitor d’una 
colonia de vacangas a Sent-Jorgi de Didonne. Se rapelava de queu pitit 
drolle lemosin que per lo prumier cop vesia l’ocean. S’eibrelava jurqu’a 


Vaiga que gostava, e se’n tornava cop sec en li disent tot eitonat e 
desalenat : “Monsur, monsur. Quela aiga es salada, mai que lu Diable !” 


En moda de conclusion, vau tornar dire la fin d'una letra de Peire 
Borie-Duclaud au Majorau Marceu Fournier que podria se dire a tota 
nostra jounessa d’auei que voudria ben contunhar dins nostras piadas : 


Tenetz vos sempre joune coma un novi, 

drech coma un jarric, viu coma un goiat e fier 
coma los rocanéus de Chancelada. Lo Bornat, 
lo Perigord, los pais d'Oc ont mai que mai 
mestié de vos. 


Majorau Valeri 
Bigault 

Cigalo de 

la Liberta 


